
Ministru kabineta rīkojums Nr. 334
Rīgā 2022. gada 17. maijā (prot. Nr. 27 28. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Lai nodrošinātu Administratīvās apgabaltiesas 2022. gada 1. februāra sprieduma lietā Nr. A420284720 izpildi, piešķirt naudas balvas par izciliem sasniegumiem sportā šādā apmērā:
· 1.1. Latvijas Nedzirdīgo sporta federācijas sportistam Mārim Grēniņam par 2019. gada 1. Pasaules Nedzirdīgo čempionātā telpu vieglatlētikā 60 m barjerskrējienā izcīnīto otro vietu – 8238,74 euro (tai skaitā 1567,62 euro nodokļu samaksai);
· 1.2. sportista M. Grēniņa trenerei Mārītei Lūsei – 1740,90 euro (tai skaitā 73,12 euro nodokļu samaksai);
· 1.3. sportistu M. Grēniņu apkalpojošajai sporta darbiniecei Lienei Kleinai-Brūverei – 1740,90 euro (tai skaitā 73,12 euro nodokļu samaksai).
· 2. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai šā rīkojuma 1. punktā minēto naudas balvu izmaksai 11 721 euro (tai skaitā 1714 euro nodokļu samaksai).
· 3. Izglītības un zinātnes ministrijai sagatavot un divu nedēļu laikā normatīvajos aktos noteiktajā kārtībā iesniegt Finanšu ministrijā pieprasījumu apropriācijas izmaiņām atbilstoši šā rīkojuma 2. punktam.

